הרנאן דיאז

הרנאן דיאז (בספרדית: Hernán Díaz; נולד ב-1973) הוא סופר אמריקאי יליד ארגנטינה. הרומן הראשון שלו, "במרחבים", תורגם לעברית על ידי שרון פרמינגר ופורסם בשנת 2024 בהוצאת ידיעות אחרונות. הרומן השני שלו "נאמנות" תורגם לעברית בידי שרון פרמינגר ויצא לאור בהוצאת משכל.
הספר נאמנות שפורסם ב-2022 זכה בפרס פוליצר לספרות באותה שנה.

 ביוגרפיה 
דיאז נולד בבואנוס איירס, ארגנטינה. כשהיה בן שנתיים עברה משפחתו לשוודיה. המשפחה שבה לארגנטינה לאחר החזרת הדמוקרטיה למדינה. הוא למד תואר ראשון בספרות באוניברסיטת בואנוס איירס ולאחר מכן עבר ללונדון כדי ללמוד לתואר MA בקינגס קולג'.ב-1999 עבר לניו יורק וקיבל את הדוקטורט שלו מאוניברסיטת ניו יורק בהנחיית אביטל רונאל וסילביה מולוי בתחום ספרות השוואתית ופילוסופיה.

 קריירה 
דיאז זכה במלגות ממרכז קולמן לחוקרים וסופרים של הספרייה הציבורית בניו יורק וממרכז בלאג'יו של קרן רוקפלר. הרומנים של דיאז תורגמו ליותר מ-20 שפות. מאמריו וסיפוריו הקצרים פורסמו בין השאר ב"פלייבוי" וב-"The Yale Review".

מלבד כתיבתו, הוא מנהל שותף של המכון ההיספני לתרבויות אמריקה הלטינית והאיברי באוניברסיטת קולומביה, ומשמש כעורך מנהל של כתב העת בשפה הספרדית "Revista Hispanica Moderna". בשנת 2017 הוציא את הרומן "במרחבים".

בשנת 2019 זכה בפרס וויטינג, המעניק 50,000 דולרים לכל זוכה לעשרה סופרים חדשים ומגוונים בתחומי סיפורת, עיון, שירה ודרמה. הפרס ניתן "על סמך הישגים בתחילת הקריירה, שנושאים בחובם הבטחה ליצירה ספרותית מעולה שצפויה בהמשך."

בשנת 2022 הוציא את הספר "נאמנות".

 הערות שוליים 

קישורים חיצוניים


קטגוריה:מהגרים מארגנטינה לארצות הברית
קטגוריה:זוכי פרס פוליצר: סיפורת
קטגוריה:סופרים אמריקאים
קטגוריה:בוגרי אוניברסיטת בואנוס איירס
קטגוריה:בעלי תואר דוקטור מאוניברסיטת ניו יורק
קטגוריה:אמריקאים שנולדו ב-1973